GAUTENG. – Verskeie motors en ’n vragmotor was gisteraand om 20:43 in ’n groot ongeluk op die N1-hoofweg net voor die Lynnwood-afdraai betrokke.
Daar word beweer ’n gedeelte van die N1-hoofweg was reeds weens ’n vroeëre misdaadtoneel afgesper voordat die botsing plaasgevind het
ArriveAlive berig getuies sê ’n swaar motorvoertuig het op die pad geknipmes toe hy moontlik uitgeswaai het om te verhoed dat hy in die afgesperde gedeelte van die pad inry. Verskeie ander voertuie het toe teen die vragmotor gebots.